Uusi koulutusvideo antaa valmiuksia päihde- ja peliasioiden puheeksi ottamiseen

Etelä-Karjalan hyvinvointialue (Ekhva) on yhdessä Ehkäisevä päihdetyö EHYT ry:n kanssa toteuttanut koulutusvideon, jonka aiheena on päihteet ja pelaaminen. Videota voivat hyödyntää kaikki aiheesta kiinnostuneet – esimerkiksi järjestöt, yhdistykset, urheiluseurat, seurakuntien työntekijät ja eri alojen vapaaehtoistyöntekijät.

Ehkäisevä päihdetyö EHYT ry:n asiantuntija Heli Vaijan mukaan koulutusvideo tarjoaa tietoa päihteistä ja rahapelaamisesta sekä antaa valmiuksia aiheen puheeksi ottamiseen:

– Videolla on hyviä vinkkejä työskentelyyn sekä konkreettisia työvälineitä ja toimintamalleja päihde- ja peliasioiden puheeksi ottamiseen.

Video on tuotettu Etelä-Karjalan hyvinvointialueen järjestöavustuksen tuella.

Videon voi katsoa EHYT ry:n YouTube -kanavalta:

https://youtu.be/FwcdTtBLBy4?si=CmsXGAOMGhWqR-kI

Alla olevan esittelytekstin avulla voitte jakaa videota omille verkostoillenne:

Päihteet ja pelaaminen puheeksi -koulutusvideo

Päihteiden käyttö tai pelaaminen voivat näkyä järjestöjen toiminnassa. Tutustu teemaan ja hanki valmiuksia asiasta puhumiseen Päihteet ja pelaaminen puheeksi -koulutusvideon avulla. Samalla voit pohtia, miten päihteet ja pelaamisen voi paremmin huomioida omassa toiminnassaan.

Videolla käsiteltävät teemat ovat:

Mitä ovat päihteet, rahapelaaminen ja ehkäisevä päihdetyö?

Miten päihteisiin ja pelaamiseen liittyvät teemat näyttäytyvät alueella?

Miksi ja miten päihteiden käytöstä ja rahapelaamisesta kannattaa puhua?

Mistä saa lisää tietoa valtakunnallisista oma-apusivustoista tai alueen palveluista?

Lisätietoja medialle:
Heli Vaija, asiantuntija, Etelä-Suomi, Ehkäisevä päihdetyö EHYT ry, puh. 044 510 0228, heli.vaija@ehyt.fi
Ahtiainen Sanna, ehkäisevän päihdetyön asiantuntija, Etelä-Karjalan hyvinvointialue, puh. 040 740 5527, sanna.ahtiainen@ekhva.fi

Linkit:

EHYT ry:n YouTube-kanava: https://www.youtube.com/user/ehytry

Korjaukset:

Muokattu 24.6.2025 kello 15:15 Dreambroker-linkit ja upotukset otettu pois artikkelista ja lisätty videon upotus EHYT ry:n YouTube-kanavalle.